ddrg/super_eurlex huggingface dataset:
(5)

Aluslepingute rakendamiseks võib võtta vastu liidu õigusakte: — et kehtestada Euroopa Liidu toimimise lepingu artikli 43 lõike 2 alusel ühine põllumajanduse turukorraldus ja muud ühise põllumajanduspoliitika eesmärkide saavutamiseks vajalikud sätted; — et ühtlustada ELi toimimise lepingu artikli 114 alusel liikmesriikide õigus- ja haldusnorme, mille eesmärk on siseturu rajamine ja selle toimimine. — et võtta Euroopa Liidu toimimise lepingu artikli 168 lõike 4 punkti b alusel veterinaaria- ja fütosanitaaralal meetmeid, mille otsene eesmärk on rahvatervise kaitse; — et võtta Euroopa Liidu toimimise lepingu artikli 182 lõike 1 alusel vastu mitmeaastane raamprogramm, milles esitatakse liidu kogu tegevus teadusuuringute ja tehnoloogia arendamise valdkonnas; — et võtta Euroopa Liidu toimimise lepingu artikli 192 lõike 1 alusel (mida tõlgendatakse koostoimes Euroopa Liidu toimimise lepingu artikli 191 lõike 1 esimese ja kolmanda taandega) meetmeid keskkonna säilitamise, kaitse ja kvaliteedi parandamise ning loodusvarade kaalutletud ja mõistliku kasutamise eesmärkide saavutamiseks.
(6)

Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osalenud Taani Euroopa Parlamendi ja nõukogu määruse (EL) 2017/2226 (2) vastuvõtmisel ning see ei ole tema suhtes siduv ega kohaldatav. Võttes siiski arvesse, et määrus (EL) 2018/1240 põhineb Schengeni acquis'l, teatas Taani 21. detsembril 2018 kooskõlas nimetatud protokolli artikliga 4, et ta on otsustanud määruse (EL) 2018/1240 oma siseriiklikusse õigusesse üle võtta.
(7)

Määruse (EÜ) nr 1907/2006 XVII lisa kandega 31 on asjaomases määruses nimetatud üheksa ainega või neid sisaldavate segudega töödeldud puidu turulelaskmine juba keelatud nende teadaoleva kantserogeense toime tõttu. Lisaks sellele kerkisid kõnealuste ainetega seotud probleemid esile ka seetõttu, et mõned nende koostisained on raskesti lagunevad. Sellest hoolimata võimaldab kõnealuse kande lõike 2 alapunkt b, et alapunkti a kohaselt tööstuslikult või kutsealaselt töödeldud puitu, mis on esmakordselt turule lastud või paigaldatud kohapeal, võib kasutada üksnes kutsealaselt ja tööstuslikult, nt raudteel, elektri- ja sideliinide toestamiseks, taradeks, põllumajanduses (nt postid puude toetamiseks) ning sadamates ja veeteedel. Lisaks sellele lubatakse kõnealuse kande lõike 2 alapunktis c lasta korduskasutamiseks järelturule enne 31. detsembrit 2002 töödeldud puitu.
(1)

Nõukogu sõlmis 19. detsembril 2006. aatal vastu võetud määrusega (EÜ) nr 2027/2006 (1) Euroopa Ühenduse ja Cabo Verde Vabariigi vahelise kalandussektori partnerluslepingu (2) (edaspidi „leping“). Leping jõustus 30. märtsil 2007, seda on vaikimisi pikendatud ja see on kehtiv.
(11)

Rühma tööd tuleks kutsuda vaatlejana jälgima Euroopa Postside- ja Telekommunikatsiooniadministratsioonide Konverents (edaspidi „CEPT“), arvestades rühma tegevuse mõju raadiospektrile üleeuroopalisel tasandil ning kuna CEPTil ja sellega seotud asutustel on ulatuslikke tehnilisi teadmisi raadiospektri haldamise alal. Samuti on asjakohane lähtuda CEPTi teadmistest talle raadiospektrit käsitleva otsuse kohaselt antavatele volitustele tuginedes, et töötada raadiospektri jaotamise ja teabe kättesaadavuse valdkonnas välja tehnilised rakendusmeetmed. Pidades silmas Euroopas toimuva standardiseerimise tähtsust raadiospektrit kasutavate seadmete arengule, tuleks rühmaga vaatlejana siduda ka Euroopa Telekommunikatsioonistandardite Instituut (ETSI).
(4)

Konkursikutse väljastavatele üksustele, kes on huvitatud sellest, et nad määratakse käitama UDIde määramise süsteemi vastavalt määrusele (EL) 2017/745 ja UDIde määramise süsteemi vastavalt määrusele (EL) 2017/746, algatati komisjoni veebisaidil 21. detsembril 2018 (3), tähtajaga 25. jaanuar 2019. Laekus neli taotlust. Komisjon on hinnanud kõiki neid taotlusi ja jõudnud järeldusele, et asjaomased üksused vastavad mõlema määruse asjakohastele määramiskriteeriumidele. Konsulteeriti ka meditsiiniseadmete koordineerimisrühmaga, kes ei esitanud vastuväiteid.
(2)

Rootsi võttis meetme seetõttu, et tema hinnangul ei vastanud sõidukite käärtõstuk direktiivi 2006/42/EÜ I lisa punkti 4.1.2.6 alapunktis c sätestatud olulistele tervisekaitse- ja ohutusnõuetele. Selle sätte kohaselt peab masin peab olema projekteeritud ja valmistatud nii, et last ei saa ohtlikult libiseda ega vabalt ja ootamatult kukkuda isegi energiavarustuse osalise või täieliku katkemise korral ega siis, kui operaator lõpetab masina kasutamise. Rootsi põhjendas võetud meedet sellega, et torujuhtme purunemisklapp ei töötanud nõuetekohaselt, mis mõjutas laadimisseadmete ohutut toimimist ja võis selle tulemusel põhjustada tõsiseid ohutusriske. Lisaks väitis Rootsi, et teatavad ohutusseadised (nimelt rõhutundlikud klapid) olid blokeeritud, kui tõstuki langetamiseks kasutati nuppu „täielik langetamine“, mille tulemuseks võis olla platvormide ebaühtlane asend.
Valmistamisetapid:

Lõiku „Puuviljade segamine ja pressimine“ on lisatud, et KGTga hõlmatud geograafilisest piirkonnast pärinevad siidripuuviljad peavad olema enne tootmistsükli alustamist puhtad. See nõue on seotud puuviljade pesemise kohustuse väljajätmisega, pesemine ei ole nõutav, kui puuviljad on koristatud käsitsi ja/või ei ole olnud kokkupuutes maapinnaga.

Lõigus „Kääritamiseelne selitamine“ on kasutatavate meetodite loetelu (setitamine, pektiinide eraldamine, separeerimistoimingud…), asendatud väljendiga „tavapäraselt kasutatavate tavade ja töötlustoimingute abil“. Kõik loetletud meetodid ei ole alati kohustuslikud. Nende toimingute tegemine sõltub ettevõtjate oskusteabest.

Lõigus „Kääritamine“ on lubatud menetluste loetelu (eri siidrite omavahel segamine, magustamine, suhkru kasutamine keeving-meetodil valmistatava siidri puhul) välja jäetud, sest need menetlused tulenevad üldistest eeskirjadest.

Lõigus „Kääritamisjärgne selitamine“ on täpsustatud, et selitamisele võib järgneda toote tsentrifuugimine ja/või filtreerimine. Tsentrifuugimise ja filtreerimise eesmärk on vastavalt kiirendada hõljuvate osakeste settimist või need kinni püüda, et saada läbipaistvam toode. Need toimingud mõjutavad siidri välimust, kuid mitte maitset. Asjaolu, et need selitamisjärgsed etapid tehti pärast sõnastuse muutmist vabatahtlikuks, ei avalda tootele märkimisväärset mõju.

Lõigu „Järelkääritamine või süsihappegaasi lisamine“ pealkirjas on väljend „süsihappegaasi lisamine“ asendatud väljendiga „gaseerimine“. Gaseerimine oli lubatud ka kehtivas tootespetsifikaadis.

Selle muudatuse eesmärk on vältida kahe samaväärse mõiste kasutamisel tekkivat segadust: jookide gaseerimine on mõiste, mis on seotud toiduainetööstusega ja tähendab CO2 lisamist (karboniseerimine), nii et saadakse kihisev (gaseeritud) jook.

Pakendamist ja ladustamist hõlmavad sätted on välja jäetud, kuna nendega ei määrata kindlaks erilisi piiranguid.

Lisatud on siidri „Cidre de Normandie“/„Cidre normand“ valmistamise eri etappe hõlmav skeem.
(1)

Määruse (EÜ) nr 883/2004 artikli 68 lõikes 2 on sätestatud, et kui kattuvate õiguste puhul on perehüvitisi õigus saada rohkem kui ühe liikmesriigi õigusaktide alusel, antakse perehüvitisi vastavalt õigusaktidele, mis on prioriteetsed vastavalt kõnealuse artikli lõikele 1. Õigus perehüvitistele teiste vastuoluliste ühe või mitme riigi õigusaktide alusel peatatakse esimesena nimetatud õigusaktidega sätestatud summa ulatuses ja seda summat ületava summa puhul makstakse vajadusel diferentseeritud lisahüvitist.
(12)

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli artikli 4 kohaldamist, ei osale kõnealused liikmesriigid käesoleva otsuse vastuvõtmisel ning see ei ole nende suhtes siduv ega kohaldatav.
(80)

Pealegi ehkki Taani on selgitanud, et need ei oleks pruukinud tegelikult olla õigel ajal kättesaadavad, et pakkuda võimsust alates 2011. aasta jaanuarist, märgib komisjon, et Energinet.dk 2009. aasta uuringus tuvastati kaks potentsiaalset uut projekti kokku 200 MW, mis oleks võidud ehitada, kui oleks pakutud kolmeaastaseid lepinguid Energinet.dk-ga. Kui kulusid arvestatakse viie ja mitte kolme aasta kohta – eeldusel, et kolmeaastaste lepingute eest märgitud täishind jaotatakse viiele aastale (ehkki kulud oleksid võinud suureneda tingituna pikemast perioodist, mille jooksul tekkis püsikulusid, mis oleks tulnud hüvitada) – siis oleks 150 MW olnud potentsiaalselt kättesaadav hinnaga 39 000 Taani krooni MW kohta kuus ning veel 50 MW hinnaga 30 000 Taani krooni MW kohta kuus. Need esialgsed kulud olid mõlemad suuremad kui hind, mida Energinet.dk maksis DONG Energyle.
(6)

Sellest tulenevalt on tõenäoline, et tooteliiki 18 kuuluvates biotsiidides indoksakarbi kasutamise heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata tooteliiki 18 kuuluvates biotsiidides indoksakarbi kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 30. juunini 2022.
(7)

Pidades silmas kogemusi ja tehnika arengut, on vaja täiendada nõudeid, mis on seotud teatavate elementide või näitajatega, mille suhtes kohaldatakse ÜRO eeskirju nr 17, 24, 30, 44, 64, 75, 78, 79, 83, 85, 90, 115, 117, 129, 138, 139 ja 140, ning muuta ÜRO üldisi tehnilisi norme nr 15 ja 19. Lisaks on vaja parandada teatavaid ÜRO eeskirjade nr 14, 51, 83, 129 ja 145 ning ÜRO üldise tehnilise normi nr 15 sätteid. Samuti tuleb vastu võtta uued nõuded kõrgetasemelise hädapidurdussüsteemi (AEBS) kohta,
(1)

Vastavalt nõukogu otsusele (EL) 2016/1892 (1) allkirjastati 18. novembril 2016 ÜRO peakorteris New Yorgis liidu nimel 2015. aasta rahvusvahelise oliiviõli- ja lauaoliivileping („leping“), eeldusel et see sõlmitakse hilisemal kuupäeval. Leping jõustus ajutiselt 1. jaanuaril 2017 vastavalt selle artikli 31 lõikele 2.
(1)

Vastavalt nõukogu otsusele (EL) 2016/1892 (1) allkirjastati liidu nimel 2015. aasta rahvusvahelise oliiviõli- ja lauaoliivileping (edaspidi „leping“) 18. novembril 2016 ÜRO peakorteris New Yorgis, eeldusel et see sõlmitakse hilisemal kuupäeval. Lepingut kohaldatakse ajutiselt alates 1. jaanuarist 2017 vastavalt selle artikli 31 lõikele 2.
(3)

14. ja 15. märtsil 2019 korraldas komisjon Rumeeniasse kohapealse kontrolli eesmärgil määruse (EÜ) nr 1466/97 artikli -11 lõike 2 kohase tõhustatud järelevalvemissiooni. Komisjon edastas esialgsed tulemused tähelepanekute esitamiseks Rumeenia ametiasutustele ja esitas need seejärel 5. juunil 2019 nõukogule. Seejärel tulemused avalikustati. Komisjoni aruande kohaselt ei kavatse Rumeenia ametiasutused nõukogu 4. detsembri 2018. aasta soovitust järgida. Ametiasutused kinnitasid komisjonile, et valitsus ei kavatse soovitatud struktuurset kohandust järgida. Nad keskenduvad jätkuvalt valitsemissektori nominaalse eelarvepuudujäägi hoidmisele allpool aluslepingus sätestatud künnist 3 % SKPst, et vältida stabiilsuse ja kasvu pakti parandusliku osa kohaldamist. 2019. aasta eelarve puhul on eesmärgiks seatud tekkepõhine puudujääk 2,8 % SKPst. Järelevalvemissiooni ajal valitsuse poolt antud hinnangu kohaselt tooks selline nominaalne eelarvepuudujääk võrreldes 2018. aastaga kaasa struktuurse kohanduse 0,1 %, mis on märkimisväärselt vähem kui ette nähtud nõukogu soovituses.
(5)

7. mail 2019 avaldatud komisjoni 2019. aasta kevadprognoosi kohaselt kasvab esmaste kulude netosumma 2019. aastal 6,5 %, mis on tunduvalt suurem kui soovituslik määr 3,3 %. Prognoositakse, et struktuurne eelarvepositsioon paraneb 2018. aastaga võrreldes 0,4 % SKPst, mis jääb alla soovitatud eelarvekohanduse 1 % SKPst. Seega osutavad mõlemad näitajad kõrvalekaldele soovitatud kohandusest. Kulude kasvu eesmärk osutab kõrvalekaldele 1,2 % SKPst. Struktuurne eelarvepositsioon kinnitab kõrvalekallet, kuid selle alusel on see mõnevõrra väiksem (0,6 % SKPst). Struktuurset eelarvepositsiooni mõjutavad negatiivselt teatavad tulude alalaekumised. Kulude kasvu eesmärgi näitajat mõjutab väga negatiivselt arvutuses kasutatud keskpika perioodi potentsiaalne SKP kasv, mis on kriisijärgselt väga väike. Lisaks sellele näib, et kulude kasvu eesmärgi aluseks oleva SKP deflaatori puhul ei võeta nõuetekohaselt arvesse valitsemissektori kulutusi mõjutavat suuremat kulusurvet. Pärast nende tegurite arvessevõtmist tundub kulude kasvu eesmärk asjakohaselt kajastavat eelarvekohandust, kuid osutab siiski jätkuvalt kõrvalekaldele soovitatud kohandusest.
(2)

Banaane käsitleva stabiilsusmehhanismiga, mida rakendatakse määrusega (EL) nr 20/2013, sätestatakse, et kui ühest asjaomasest riigist imporditavate värskete banaanide (1. jaanuari 2012. aasta Euroopa Liidu kombineeritud nomenklatuuri rubriik 0803 90 10) kindlaksmääratud signaalkogus on täitunud, võtab komisjon vastu rakendusakti, et ajutiselt peatada asjaomasest riigist imporditavatele värsketele banaanidele kehtestatud soodustollimaks või otsustada, et selline peatamine ei ole asjakohane.
(6)

Sellest tulenevalt on tõenäoline, et tooteliiki 8 kuuluvates biotsiidides etofeenproksi kasutamise heakskiit aegub taotlejast sõltumatutel põhjustel enne, kui võetakse vastu otsus selle pikendamise kohta. Seega on asjakohane lükata tooteliiki 8 kuuluvates biotsiidides etofeenproksi kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra. Võttes arvesse tähtaegu, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks, on asjakohane lükata heakskiidu aegumiskuupäeva edasi kuni 31. oktoobrini 2022.
3.

Asjaomase riikliku pädeva asutuse taotlusel, võib anda juurdepääsu tagasiside menetluse juhtimiseks kasutatavas süsteemihaldusvahendis sisestatud tagasisidele riikliku pädeva asutuse allkoordinaatori kohta (kui on) asjaomasele riiklikule pädevale asutusele kasutamiseks järgmistel juhtudel: a) personalijuhtimise lihtsustamise eesmärgil, kui see on lubatud asjaomaste riigi õigusaktidega; b) sisendina ühise järelevalverühma allkoordinaatorite ametialase arengu vajaduse kindlakstegemisel, sh koolitusvajaduse, kooskõlas riikliku pädeva asutuse sise-eeskirjadega; c) hindamise teostamisel/ettevalmistamisel, kui see on lubatud asjaomaste riigi õigusaktidega.
(7)

Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osalenud Taani Euroopa Parlamendi ja nõukogu määruse (EL) 2017/2226 (2) vastuvõtmisel ning see ei ole tema suhtes siduv ega kohaldatav. Võttes siiski arvesse, et määrus (EL) 2018/1240 põhineb Schengeni acquis'l, teatas Taani 21. detsembril 2018 kooskõlas nimetatud protokolli artikliga 4, et ta on otsustanud määruse (EL) 2018/1240 oma siseriiklikusse õigusesse üle võtta.
(10)

Seega peaks Ühendkuningriigil DNA-andmete automatiseeritud otsingu eesmärgil olema õigus saada ja edastada isikuandmeid vastavalt otsuse 2008/615/JSK artiklitele 3 ja 4. Võttes siiski arvesse, et kahtlustatavate profiilide lisamine DNA-andmete automatiseeritud andmevahetusse on oluline avaliku julgeoleku seisukohast, eeskätt seoses terrorismi- ja piiriülese kuritegevuse vastase võitlusega, peaks Ühendkuningriik vaatama läbi oma põhimõtted kahtlustatavate profiilide vahetamise kohta. Kui Prümi lepingu kohase DNA-andmete vahetuse raames esimese 12 kuu jooksul saadud operatiivkogemused ei ajenda Ühendkuningriiki teatama nõukogule oma põhimõtete läbivaatamisest, peaks nõukogu hindama olukorda uuesti, et otsustada, kas jätkata Prümi lepingu kohast DNA-andmete automatiseeritud vahetust Ühendkuningriigiga või see lõpetada.
(8)

Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osalenud Taani määruse (EL) 2017/2226 vastuvõtmisel ning see ei ole tema suhtes siduv ega kohaldatav. Võttes siiski arvesse, et määrus (EL) 2018/1240 põhineb Schengeni acquis'l, teatas Taani 21. detsembril 2018 kooskõlas nimetatud protokolli artikliga 4, et ta on otsustanud määruse (EL) 2018/1240 oma siseriiklikusse õigusesse üle võtta.
(4)

Algse uurimise tulemusena leidis komisjon, et Electrosteeli dumpingumarginaal on 4,1 %, kuid lõplikuks dumpinguvastaseks tollimaksumääraks kehtestati 0 %, et vältida lõpliku tasakaalustava tollimaksu (9,0 %) määramisel juba arvesse võetud eksporditoetuste kahekordset arvestamist. Taotlus sisaldas piisavalt tõendeid selle kohta, et Electrosteel on meetmete kehtestamisest alates dumpingu kasutamist suurendanud ja tingimused, mille alusel olemasolevad meetmed kehtestati, on muutunud, ning need muutused on püsivat laadi.
(7)

Uurimise käigus ei ilmnenud ühtegi asjaolu, mis oleks näidanud, et menetluse lõpetamine ei oleks liidu huvides. Sellega seoses märkis komisjon, et algmääruse artiklis 21 mainitud isikutelt, nagu kasutajad, importijad ja tarbijad, ei saadud märkusi, mis näitaksid, et menetluse selline lõpetamine oleks vastuolus liidu huvidega. Seega leidis komisjon, et Hiina Rahvavabariigist pärit kuumvaltsitud terasest sulundvaiade liitu importimise suhtes algatatud uurimine tuleks lõpetada ilma ametlike järeldusteta dumpingu ja kahju olemasolu või puudumise või uurimise mis tahes muude aspektide kohta.
(2)

Vastavalt lepingu punktile 7.1 võivad IPEECi liikmed otsustada lepingu kehtivusaega pikendada. Poliitikakomitee, mis on IPEECi plenaarorgan, kuhu kuuluvad kõigi IPEECi liikmete kõrgetasemelised esindajad ning millele on usaldatud IPEECi üldise raamistiku ja poliitika juhtimine, on asjakohane organ, mille raames IPEECi liikmed saavad otsustada lepingu kehtivusaja pikendamise üle.
(3)

Vastavalt määruse (EL) nr 376/2014 artiklile 10 on juurdepääs Euroopa keskses andmekogus talletatud ettekannetele lennuohutust mõjutavate juhtumite kohta piiratud selle teabe konfidentsiaalsuse tõttu. Teisest küljest on olemas õigustatud huvi tagada üldsuse juurdepääs kõigile lennuohutusalastele soovitustele ja neile antud vastustele, võttes arvesse määruse (EL) nr 996/2010 ja määruse (EL) nr 376/2014 üldeesmärki – vähendada lennuõnnetuste arvu ning edendada lennuohutusega seotud intsidentide uurimiste tulemustest aru andmist. Sellise õigustatud huvi olemasolu kinnitab ka asjaolu, et lennuohutusalaste uurimiste aruanded, mis sageli sisaldavad lennuohutusalaseid soovitusi, tuleb vastavalt määrusele (EL) nr 996/2010 avalikustada.
(8)

Seine'i–Schelde projekt on keerukas piiriülene projekt, mis hõlmab Belgiat (Flandria ja Valloonia piirkonnad) ja Prantsusmaad ning sisaldab töid, mille eesmärk on luua uus taristu ja parandada olemasolevat, mõjutades navigeerimist minimaalselt. Piisav koordineerimine on seega väga oluline. Selleks et toetada projekti kooskõlastatud ja õigeaegset elluviimist, on vaja vastu võtta sätted, millega kehtestatakse vajalike meetmete kirjeldus ja nende rakendamise ajakava. See aitaks saavutada Põhjamere–Vahemere põhivõrgukoridori töökava piiriülesed eesmärgid ning viia lõpule Seine'i–Schelde projekt võimalikult kiiresti ja igal juhul hiljemalt 2030. aastaks.
(94)

Vastuseks nendele märkustele märkis komisjon järgmist. Ta tuletas meelde, et alusmääruse artikli 2 lõike 10 alusel tehtavaid kohandusi saab teha üksnes erinevuste kohta, mis mõjutavad hindade võrreldavust ja mitte kulude võrreldavust. Seoses sellega märkis komisjon, et väite esitanud huvitatud isik ei esitanud tõendeid, et siseturu ja eksporditud toote kulude vahel esineb erinevus. Igal juhul märkis komisjon, et uurimisel ei ilmnenud ühtegi tõendit selle väite toetuseks, seega jäid huvitatud isiku märkused põhjendamata. Huvitatud isik ei esitanud ka tõendeid, et mõni selline kuluerinevus, mida tegelikult ei eksisteerinud, oleks kajastunud toote eest nõutavas hinnas, nii et see mõjutaks hindade võrreldavust normaalväärtuse ja ekspordihinna vahel. Seetõttu lükati see väide tagasi.
NÕUKOGU OTSUS (EL) 2019/1093,

26. juuni 2019,

mis käsitleb liikmesriikide Euroopa Arengufondi osamaksusid, sealhulgas 2019. aasta osamaksu teist osa ja 2020. aasta osamaksu muudetud ülemmäära

EUROOPA LIIDU NÕUKOGU,

võttes arvesse Euroopa Liidu lepingut ja Euroopa Liidu toimimise lepingut,

võttes arvesse sisekokkulepet nõukogus kokku tulnud Euroopa Liidu liikmesriikide valitsuste esindajate vahel Euroopa Liidu abi rahastamise kohta mitmeaastase finantsraamistiku (2014–2020) alusel vastavalt AKV-ELi partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse Euroopa Liidu toimimise lepingu neljandat osa, (1) eriti selle artiklit 7,

võttes arvesse nõukogu 26. novembri 2018. aasta määrust (EL) 2018/1877, mis käsitleb 11. Euroopa Arengufondi suhtes kohaldatavat finantsmäärust ja millega tunnistatakse kehtetuks määrus (EL) 2015/323, (2) eriti selle artikli 19 lõikeid 3 ja 4,

võttes arvesse Euroopa Komisjoni ettepanekut

ning arvestades järgmist:

Komisjon esitab määruse (EL) 2018/1877 (edaspidi „11. EAFi finantsmäärus“) artikli 19 lõikes 3 sätestatud korras 15. juuniks 2019 ettepaneku, milles märgitakse liikmesriikide 2019. aasta osamaksu teise osa suurus ning 2019. aasta osamaks, mida on muudetud juhul, kui see aastane osamaks erineb tegelikest vajadustest.

11. EAFi finantsmääruse artikli 20 lõikes 1 on sätestatud, et osamaksunõuetega kustutatakse kõigepealt varasemate EAFide raames ette nähtud summad. Seetõttu tuleks esitada nõue tasuda 10. EAFi osamaks EIP-le ja 11. EAFi osamaks komisjonile.

Arvestades, et komisjon on teinud ettepaneku teha aastatel 2021–2027 arengu- ja rahvusvahelist koostööd uue rakenduskorra kohaselt, alandab komisjon oma EAFide makseprognoose ja vähendab 2020. aasta ülemmäära seetõttu 200 000 000 euro võrra,

ON VASTU VÕTNUD KÄESOLEVA OTSUSE:

Artikkel 2

Liikmesriikide 2020. aasta EAFi osamaksu ülemmäära vähendatakse ja see on 4 700 000 000 eurot. See jagatakse nii, et komisjoni osa on 4 400 000 000 eurot ja EIP osa on 300 000 000 eurot.
(20)

See ei mõjuta nende isikute vabastamist laiendatud tollimaksust või maksmise peatamist vastavalt määruse (EÜ) nr 88/97 artikli 7 lõikele 1, kuid nende andmeid tuleks ajakohastada. Tabel 2 TARICi lisakood Vanad andmed Muudatus 8605 Cicli Elios di Ragona Roberto & C. S.n.c. Via G. Ferraris 1050, IT-45021 Badia Polesine (RO), Itaalia Äriühingu nime, õiguslikku vormi ja aadressi muudeti ning need on nüüd järgmised: Cicli Elios Srl Via G. Ferraris 996/1030, IT-45021 Badia Polesine (RO), Itaalia 8749 Bikkel Bikes BV Magnesiumstraat 37, NL-6031RV Nederweert, Madalmaad Äriühingu nime ja aadressi muudeti ning need on nüüd järgmised: Bikkel Bikes Group BV Magnesiumstraat 45, NL-6031RV Nederweert, Madalmaad A168 CHERRI di Cherri Franco & C. s.a.s, Via Cagliari 39, IT-09016 Iglesias (CA), Itaalia Äriühingu nime, õiguslikku vormi ja aadressi muudeti ning need on nüüd järgmised: EGC srl Via Fontana 18, IT-45021 Milano, Itaalia A726 Avantisbike - Fábrico de bicicletas Lda Zona Industrial de Oiã - Lote C-21, PT-3770-068 Oiã, Portugal Äriühingu nime, õiguslikku vormi ja aadressi muudeti ning need on nüüd järgmised: Unibike OEM Factory S.A. Zona Industrial de Oiã - Lote C-21, PT-3770-059 Oiã, Portugal A966 Skilledbike Sp. z o.o. Olszanka 109, PL-33-386 Podegrodzie, Poola Äriühingu aadressi muudeti ja see on nüüd järgmine: Brzezna 420, PL-33-386 Podegrodzie, Poola A984 Blue Factory Team S.L. Calle Torres y Villaroel 6, Elche Parque Empresial, ES-03320 Elche, Alicante, Hispaania Äriühingu aadressi muudeti ja see on nüüd järgmine: C/Juan de la Cierva 62, Elche Parque Empresarial, ES-03203 Elche, Alicante, Hispaania C021 Kuisle & Kuisle GmbH Füssener Strasse 22a, DE-87675 Stötten, Saksamaa Äriühingu aadressi muudeti ja see on nüüd järgmine: Gewerbestrasse 14, DE-87675 Stötten, Saksamaa C207 Kenstone Metal Company GmbH Heideland 1-7, DE-24976 Handewitt-Weding, Saksamaa Äriühingu aadressi muudeti ja see on nüüd järgmine: Am Maikamp 8-12, DE-32107 Bad Salzuflen, Saksamaa C209 Gor Kolesa, proizvodnja koles, d.o.o. Partizanska cesta 12, SI-3320 Velenje, Sloveenia Äriühingu aadressi muudeti ja see on nüüd järgmine: Primorska cesta 6b, SI-3325 Šoštanj, Sloveenia